作者：周邦彦
词牌/韵律：过秦楼

paragraphs: 水浴清蟾，叶喧凉吹，巷陌马声初断。
闲依露井，笑扑流萤，惹破画罗轻扇。
人静夜久凭阑，愁不归眠，立残更箭。
叹年华一瞬，人今千里，梦沈书远。
空见说、鬓怯琼梳，容销金镜，渐懒趁时匀染。
梅风地溽，虹雨苔滋，一架舞红都变。
谁信无，为伊才减江淹，情伤荀倩。
但明河影下，还看稀星数点。

标签：宋词三百首